บลจ.กรุงไทยขาย3กองทุนตราสารหนี้ใน-ตปท.
บลจ.กรุงไทยเดินหน้าขายกองทุนใหม่อีก 3 กองทุน ลงทุนในตราสารหนี้ในประเทศและต่างประเทศ ลงทุนสั้น 3 เดือนถึงยาว 1 ปี 9 เดือน
16 มี.ค. 2553

บลจ.กรุงไทยเดินหน้าขายกองทุนใหม่อีก 3 กองทุน ลงทุนในตราสารหนี้ในประเทศและต่างประเทศ ลงทุนสั้น 3 เดือนถึงยาว 1 ปี 9 เดือน 
นายสมชัย   บุญนำศิริ   กรรมการผู้จัดการ   บริษัทหลักทรัพย์จัดการกองทุน (บลจ.) กรุงไทย  เปิดเผยว่า ในสัปดาห์นี้ บริษัทมีกองทุนเปิดจำหน่ายทั้งกองทุนตราสารหนี้ทั้งในและต่างประเทศ  จำนวน  3  กองทุน  ได้แก่ กองทุนเปิดกรุงไทยตราสารหนี้  เอฟไอเอฟ 3 (KTFF3 )  เสนอขายตั้งแต่วันนี้ ถึง 23 มี.ค.2553  อายุโครงการ    1ปี 9 เดือน  มูลค่า  700  ล้านบาท    ผลตอบแทนประมาณการที่  2.55% ต่อปี   และกองทุนเปิดกรุงไทย  https://owa.bangkokpost.co.th/OWA/?ae=Item&amp;t=IPM.Note&amp;a=New#ฟอเรน  ฟิกซ์อินคัม 12M3( KTF12M3 ) เสนอขายตั้งแต่วันที่ 15-22  มี.ค. 2553   อายุโครงการ  1 ปี  มูลค่า 1,500 ล้านบาท   ผลตอบแทนประมาณการที่ 1.80%ต่อปี  
ทั้ง 2 กองทุนมีนโยบายลงทุนในตราสารหนี้ต่างประเทศ  ไม่น้อยกว่า 80% ของมูลค่าทรัพย์สินสุทธิของกองทุน    โดยกองทุนจะพิจารณาความมั่นคงของผู้ออกตราสารเป็นหลัก   และเลือกลงทุนในหลักทรัพย์ที่ให้ผลตอบแทนเหมาะสม เมื่อเทียบกับระดับความเสี่ยง     ส่วนที่เหลืออาจพิจารณาลงทุนในเงินฝาก   ตราสารแห่งหนี้ที่มีลักษณะคล้ายเงินฝาก   ทั้งนี้  กองทุนจะลงทุนในพันธบัตรภาครัฐประเทศเกาหลีใต้ ทั้ง 100%   เครดิตเรตติ้งที่ AA  โดยฟิทซ์   และมีการป้องกันความเสี่ยงจากอัตราแลกเปลี่ยนทั้งจำนวน
นายสมชัย  กล่าวว่า  การประชุมคณะกรรมการกำหนดนโยบายการเงิน ของประเทศเกาหลีใต้มีมติให้คงอัตราดอกเบี้ยนโยบายไว้ที่ระดับเดิม คือ 2.00% โดยไม่มีการกล่าวถึงโอกาสที่จะปรับอัตราดอกเบี้ยนโยบายขึ้นในอนาคตอันใกล้ ซึ่งนับว่าผิดความคาดหมายของนักลงทุนและนักเก็งกำไรที่คาดว่าเกาหลีใต้จะเป็นประเทศที่ขึ้นอัตราดอกเบี้ยเร็วที่สุดในเอเชีย จึงทำให้มีกระแสเงินกลับเข้าไปลงทุนในตัวพันธบัตรเกาหลีใต้  อีกทั้งเม็ดเงินบางส่วนยังมาจากการ Short Covering ของนักเก็งกำไร ด้วยสาเหตุดังกล่าวจึงเป็นปัจจัยหลักที่กดดันให้ผลตอบแทนของพันธบัตรเกาหลีใต้มีแนวโน้มปรับตัวลดลง  จึงเป็นโอกาสที่นักลงทุนสามารถลงทุนเพื่อล็อกผลตอบแทนไว้  
โดยในช่วงสัปดาห์ที่ผ่านมา  กองทุนตราสารหนี้ต่างประเทศ    บริษัทสามารถจำหน่ายได้เต็มมูลค่าโครงการ ก่อนระยะเวลาที่กำหนดไว้    เนื่องจากนักลงทุนยังให้ความสนใจลงทุนอย่างต่อเนื่อง    และเห็นว่าการลงทุนในกองทุนพันธบัตรเกาหลีใต้ ยังให้ผลตอบแทนที่สูงกว่าการลงทุนในพันบัตรภาครัฐไทย ที่มีอายุใกล้เคียงกัน  โดยสูงกว่าประมาณ  0.80%ต่อปี  หลังหักค่าใช้จ่าย 
นอกจากนี้  บริษัทยังเปิดให้มีการซื้อขายกองทุนรอบใหม่ ( Roll  over )  สำหรับกองทุนเปิดกรุงไทยสมาร์ท  อินเวส 3เดือน3 ( KTSIV3M3 )   อายุโครงการ 3 เดือน   โดยกองทุนจะลงทุนใน พันธบัตรภาครัฐในประเทศ 8%    เงินฝากธนาคารธนชาต  24%  ธนาคารซีไอเอ็มบีไทย  20%    หุ้นกู้ธนาคารสแตนดาร์ดชาร์เตอร์ด( AA+) 24%   และตั๋วแลกเงินของบจ.น้ำตาลมิตรผล  24%  ของมูลค่าทรัพย์สินสุทธิของกองทุน   โดยผู้ลงทุนจะได้รับผลตอบแทนประมาณการที่ 0.95%  ต่อปี  และไม่เสียภาษี